**OBRAZLOŽENJE PRORAČUNA OPĆINE BISTRA**

**ZA 2023. GODINU I PROJEKCIJA ZA 2024. I 2025. GODINU**

Sukladno odredbama Zakona o proračunu (“Narodne novine” br. 144/21, u daljnjem tekstu : Zakon ), koje se odnose na izradu proračuna, Zakona o fiskalnoj odgovornosti (“Narodne novine” br. 111/18), Pravilnika o proračunskom računovodstvu i računskom planu (“Narodne novine” br. 124/14, 115/15, 87/16, 3/18, 126/19, 108/20), Zakona o financiranju jedinica lokalne i područne (regionalne) samouprave (“Narodne novine” br. 127/17, 138/20), Uputama Ministarstva financija za izradu Proračuna jedinica lokalne i područne (regionalne) samouprave za razdoblje 2023. – 2025. godine, Uputama za izradu Proračuna Općine Bistra za 2023. godinu i projekcija za 2024. i 2025. godinu, te na osnovi gospodarskih kretanja u 2022. godini kao i pokazatelja izvršenja za prvih devet mjeseci 2022. godine izrađen je Prijedlog Proračuna Općine Bistra za 2023. godinu i projekcija za 2024. i 2025. godinu.

Prijedlog Proračuna dostavlja se Općinskom vijeću na usvajanje temeljem odredbi članka 40. Zakona o proračunu. Uz Proračun i Projekcije donosi se i Odluka o izvršavanju proračuna Općine Bistra za 2023. godinu.

Prijedlogom Proračuna Općine Bistra za 2023. godinu nisu planirana povećanja javnih davanja u nadležnosti Općine, a ostali prihodi planirani su na temelju važećih zakonskih propisa koji reguliraju visinu i raspodjelu zajedničkih prihoda Proračuna kao i važećih Odluka Općine Bistra i/ili sklopljenih Ugovora.

Nastavit će se ulaganja u izgradnju i modernizaciju komunalne infrastrukture. Proračunom za 2023. godinu zadržana je razina financiranja programa, aktivnosti i projekata u predškolskom, osnovnoškolskom, srednjoškolskom i visokoškolskom obrazovanju, kulturi, sportu, javnom redu i sigurnosti, a posebno u socijalnoj zaštiti najugroženijih skupina stanovništva. Nadalje, financira se održavanje postojeće infrastrukture, tekuće održavanje imovine u vlasništvu Općine, programi potpore poljoprivredi i gospodarstvu, te programi zaštite okoliša. U 2023. godini nastavlja se sa realizacijom najznačajnijeg EU projekta “Obnova zgrade stare škole i kulturno – turistička revitalizacija kroz ITU mehanizam - Ekomuzej Bistra”. Ukupna vrijednost projekta je 11.979.148,74 kuna, a ukupno dodijeljena bespovratna sredstva iznose 10.110.430,40 kuna. Razdoblje provedbe projekta je od 1. rujna 2020. do 1. rujna 2023. godine. Projekt je sufinancirala Europska unija iz europskih strukturnih i investicijskih fondova kroz mehanizam Integriranih teritorijalnih ulaganja na području Urbane aglomeracije Zagreb.

Projekcijama za 2024. i 2025. godinu planira se, u okviru raspoloživih prihoda, nastaviti s financiranjem onih programa, aktivnosti i projekata koji su u skladu sa ciljevima razvoja Općine.

Osnova za izradu Prijedloga proračuna za 2023. godinu, kao i Projekcija za naredno dvogodišnje razdoblje je razvoj općine kao jedinice lokalne samouprave, poboljšanje uvjeta života stanovnika općine, izgradnja i razvoj komunalne infrastrukture, unapređenje kulture i sporta, briga o djeci, mladima i stanovništvu treće životne dobi te realizacija investicijskih projekata u skladu s Planom proračuna i proračunskim mogućnostima, a oslanjajući se na natječaje EU i nacionalnih fondova koji su otvoreni ili će biti otvoreni u narednim godinama.

Općina Bistra ima dva proračunska korisnika: ***Dječji vrtić Kapljica*** i ***Općinska knjižnica Bistra***.

Sukladno Zakonu o proračunu i uputama Ministarstva financija Proračun Općine Bistra je konsolidirani proračun s dva proračunska korisnika, u kojemu su u cijelosti uključeni Financijski planovi Dječjeg vrtića Kapljica i Općinske knjižnice Bistra, odnosno prikazani su vlastiti i namjenski prihodi proračunskih korisnika te rashodi proračunskih korisnika koji će se financirati iz tih prihoda.

Odlukom o izvršavanju Proračuna Općine Bistra za 2023. godinu propisano je izuzeće od uplate vlastitih i namjenskih prihoda proračunskih korisnika u Proračun Općine Bistra. Navedeno izuzeće ne isključuje obvezu planiranja navedenih prihoda i primitaka te rashoda i izdataka u Proračunu Općine Bistra. Sukladno Odluci o izvršavanju Proračuna i Uputama za izradu Proračuna propisano je izvještajno praćenje ostvarivanja vlastitih i namjenskih prihoda i primitaka proračunskih korisnika, kao i njihovo trošenje. Ovi podaci moraju biti uključeni u polugodišnji i godišnji izvještaj o izvršenju Proračuna Općine.

***Proračun Općine Bistra za 2023. godinu i projekcije za 2024. i 2025. godinu*** sastoji se od:

1. Općeg dijela,
2. Posebnog dijela,
3. Obrazloženja proračuna.

**Opći dio proračuna** planiran je prema ekonomskoj klasifikaciji na drugoj razini (razina podskupine ekonomske klasifikacije) računskog plana, a sastoji se od Računa prihoda i rashoda te Računa zaduživanja/financiranja.

**Posebni dio proračuna** planiran je prema važećoj organizacijskoj klasifikaciji Općine (razdjeli, glave, proračunski korisnici, odnosno nositelji programa), ekonomskoj i funkcijskoj klasifikaciji, izvorima financiranja potrebnim za njihovo provođenje te aktivnostima i projektima unutar pojedinog Programa.

**Obrazloženje** **proračuna** sastavni je dio proračuna jedinice lokalne i područne ( regionalne) samouprave i sastoji se od obrazloženja općeg dijela proračuna i obrazloženja posebnog dijela proračuna.

Financijske planove proračunskih korisnika čine prihodi i primici te rashodi i izdaci raspoređeni u Programe koji se sastoje od Aktivnosti i Projekata te moraju obuhvaćati sve izvore financiranja.

Zakonom o proračunu u sustav planiranja uveden je trogodišnji okvir što znači da se i ove godine uz Proračun za 2023. godinu, usvajaju i Projekcije proračuna za 2024. i 2025. godinu, sukladno zakonskim odredbama. Navedene Projekcije planirane su sukladno smjernicama Ministarstva financija, lokalnim mogućnostima proračuna te planiranoj dinamici provedbe EU projekata koje je Općina Bistra kandidirala ili ih priprema za kandidiranje. Projekcije koje su usvojene u prošlogodišnjem proračunskom procesu ( Proračun 2022.-2024. ) mijenjaju se uslijed utjecaja gospodarske i financijske situacije kao i izmjena određenih zakonskih propisa.

Prema uputama Ministarstva financija kod planiranja proračuna primjenjuje se petogodišnji okvir planiranja na način da se uz plan za 2023. godinu i projekcije za 2024. i 2025. godinu prikazuje i Izvršenje proračuna za 2021. godinu i plan proračuna za 2022. godinu.

Proračun za 2023. godinu i projekcije za 2024. i 2025. planiraju se u eurima. Primjenjuje se tečaj konverzije: 7,53450.

Sukladno Uputama za izradu proračuna JLP( R )S Ministarstva financija, u Općem dijelu proračuna sažetak Računa Prihoda i rashoda i Računa financiranja, iskazan je dvojno, odnosno u kunama i lipama.

Prihodi i primici proračuna prema ekonomskoj klasifikaciji obuhvaćaju prihode poslovanja, prihode od prodaje nefinancijske imovine, primitke od financijske imovine i zaduživanja te raspoloživa sredstva iz prethodnih godina. U konsolidiranom Proračunu Općine Bistra za 2023. godinu ukupni prihodi su planirani u iznosu od 7.601.570,00 eura. Projekcija proračuna za 2024. godinu iznosi 7.078.215,00 eura, a Projekcija za 2025. godinu iznosi 6.351.910,00 eura.

|  |  |  |  |
| --- | --- | --- | --- |
|   | Plan za 2023. ( u eurima) | Projekcija za 2024. ( u eurima) | Projekcija za 2025. ( u eurima) |
| PRIHODI POSLOVANJA | 6.188.355,00 | 5.788.215,00 | 5.587.910,00 |
|   |
| PRIHODI OD PRODAJE NEFINANCIJSKE IMOVINE | 468.200,00 | 600.000,00 | 700.000,00 |
| **UKUPNO PRIHODI I PRIMICI:** | **6.656.555,00** | **6.388.215,00** | **6.287.910,00** |
| RASHODI POSLOVANJA | 4.774.845,00 | 4.237.795,00 | 4.713.790,00 |
| RASHODI ZA NEFINANCIJSKU IMOVINU | 2.701.715,00 | 2.614.420,00 | 1.424.520,00 |
| **UKUPNO RASHODI I IZDACI:** | **7.476,560,00** | **6.852.215,00** | **6.138.310,00** |
| RAZLIKA – MANJAK / VIŠAK | -820.005,00 | -464.000,00 | 149.600,00 |
|   |   |   |   |
|  |  |  |  |
|   | Plan za 2023. ( u eurima) | Projekcija za 2024. ( u eurima) | Projekcija za 2025. ( u eurima) |
| PRIMICI OD FINANCIJSKE IMOVINE I ZADUŽIVANJA | 635.045,00 | 602.000,00 | 0,00 |
| IZDACI ZA FINANCIJSKU IMOVINU I OTPLATE ZAJMOVA | 125.010,00 | 226.000,00 | 213.600,00 |
| NETO ZADUŽENJE / FINANCIRANJE | 510.035,00 | 376.000,00 | -213.000,00 |
|  |  |  |  |
|   | Plan za 2023. ( u eurima)  | Projekcija za 2024. ( u eurima)  | Projekcija za 2025. ( u eurima) |
| VIŠAK/MANJAK + NETO FINANCIRANJE | 320.000,00 | 300.000,00 | 400.000,00 |
|   |
|  |  |  |  |
|   | Plan za 2023. ( u eurima) | Projekcija za 2024. ( u eurima) | Projekcija za 2025. ( u eurima) |
| UKUPAN DONOS VIŠKA/MANJKA IZ PRETHODNIH GODINA | 0,00 | 0,00 | 0,00 |
| DIO VIŠKA IZ PRETHODNE GODINE KOJI ĆE SE RASPOREDITI U RAZDOBLJU 2023. - 2025. | 309.970,00 | 88.000,00 | 64.000,00 |
|   |
| VIŠAK/MANJAK + NETO ZADUŽIVANJE/ FINANCIRANJA | 0,00 | 0,00 | 0,00 |

1. **OPĆI DIO PRORAČUNA**

**PRIHODI I PRIMICI**

Ukupni prihodi i primici Proračuna Općine Bistra za 2023. godinu, zajedno s prihodima proračunskih korisnika, planirani su u ukupnom iznosu od 7.601.570,00 eura, od čega prihodi i primici Općine iznose 7.270.740,00 eura, odnosno zauzimaju udio od 95,64 % u ukupnim prihodima i primicima, a prihodi proračunskih korisnika iznose 330.830,00 eura, odnosno 4,36 % ukupnih prihoda i primitaka u 2023. godini. Prihodi Dječjeg vrtića Kapljica iznose 311.250,00 eura, a prihodi Općinske knjižnice Bistra 19.580,00 eura.

|  |  |  |  |  |
| --- | --- | --- | --- | --- |
|   | **Proračun Općine Bistra za 2023.****( u eurima)** | **Financijski plan proračunskog korisnika "Dječji vrtić Kapljica“ (vlastiti i namjenski prihodi)****za 2023.(u eurima)** | **Financijski plan proračunskog korisnika Općinska knjižnica Bistra (vlastiti i namjenski prihodi)****za 2023. ( u eurima)** | **UKUPNI PRORAČUN OPĆINE BISTRA****za 2023.****( u eurima)** |
| 6. Prihodi poslovanja | 5.897.495,00 | 271.430,00 | 19.430,00 | 6.188.355,00 |
| 7. Prihodi od prodaje nefinancijske imovine | 468.200,00 | 0,00 | 0,00 | 468.200,00 |
|
|  |
| 8. Primici od financijske imovine i zaduživanja | 635.045,00 | 0,00 | 0,00 | 635.045,00 |  |
| 9. Višak prihoda | 270.000,00 | 39.820,00 | 150,00 | 309.970,00 |  |
| **UKUPNO PRIHODI:** | **7.270.740,00** | **311.250,00** | **19.580,00** | **7.601.570,00** |  |

**PRIHODI POSLOVANJA**

Planirani prihodi poslovanja Općine Bistra za 2023. godinu iznose 5.897.495,00 eura, dok prihodi poslovanja Dječjeg vrtića Kapljica iznose 271.430,00 eura, a Općinske knjižnice Bistra iznose 19.430,00 eura.

Ukupni prihodi poslovanja općine i proračunskih korisnika iznose 6.188.355,00 eura.

U nastavku obrazloženja daje se struktura prihoda poslovanja Općine Bistra po skupinama prihoda.

**Prihodi od poreza** najznačajniji su izvor prihoda proračuna Općine, a sudjeluju u sveukupnim prihodima za 2023. godinu sa oko 34 % te iznose 2.607.730,00 eura. Prihodi od poreza planirani su na temelju dinamike priljeva ove vrste prihoda u 2022. godini kao i očekivanim kretanjem gospodarske aktivnosti u 2023. godini.

*Porez i prirez na dohodak* **-** planirano je 2.351.760,00 eura ili 30,93% od ukupnih prihoda Općine. Porez na dohodak je zajednički prihod općinskog i županijskog proračuna. Udio općine u ukupnim prihodima od poreza na dohodak je 74%.

*Porez na imovinu -* ukupno je planirano 232.650,00 eura što je 3,06% od ukupnih prihoda, a sastoji se od *poreza na kuće za odmor* **-** planirano 2.650,00 eura i *poreza na promet nekretnina -* planirano 230.000,00 eura.

*Porez na kuće za odmor* plaćaju vlasnici kuća za odmor u iznosu od 11,00 kn/1,46 eura po metru kvadratnom neto korisne površine.

*Prihod od poreza na promet nekretnina* u cjelokupnom iznosu je prihod općinskog proračuna, a plaća se po stopi od 3% od tržišne vrijednosti nekretnine.

*Porezi na robu i usluge*- ukupno je planirano 22.660,00 eura što je 0,29% od ukupnih prihoda, a odnose se na *prihode od poreza na potrošnju alkoholnih i bezalkoholnih pića* ( planirano 22.000,00 eura ) i plaća se po stopi od 3% i prihode od *poreza na tvrtku,* *odnosno naziv tvrtke* ( planirano 660,00 eura ).

Obveznici poreza na potrošnju jesu pravne i fizičke osobe koje pružaju ugostiteljske usluge na području Općine Bistra.

Porez na tvrtku je ukinut 2017. godine, ali ga Porezna uprava naplaćuje prema ovrhama za utužena dugovanja.

*Ostali prihodi od poreza* **-** ukupno je planirano 660,00 eura i odnose se na *prihode od spomeničke rente*. Fizičke i pravne osobe, koje su obveznici poreza na dohodak ili poreza na dobit, a koje obavljaju gospodarsku djelatnost u nepokretnom kulturnom dobru ili na području kulturno-povijesne cjeline, obveznici su spomeničke rente.

**Pomoći iz inozemstva i od subjekat unutar općeg proračuna** planirane u iznosu od 2.009.925,00 eura predstavljaju drugi najznačajniji izvor proračunskih prihoda u 2023. godini i čine 26,44% sveukupnih prihoda Općine Bistra. Prihodi su planirani na temelju mogućnosti sufinanciranja projekata iz programa EU fondova, tekućih i kapitalnih pomoći iz državnog i županijskog proračuna i kapitalnih pomoći iz proračuna Grada Zaprešića.

*Pomoći proračunu iz drugih proračuna* **-** ukupno je planirano 344.575,00 eura ili 4,53% od ukupnih prihoda. Sastoje se od *tekućih pomoći proračunu iz drugih proračuna* ( Zagrebačka županija -sufinanciranje Dana Bistre) – planirano 4.000,00 eura i *kapitalnih pomoći proračunu iz drugih proračuna* ( MUP – izgradnja semafora na Bistranskoj ulici - 37.100,00 eura ), Grad Zaprešić ( sufinanciranje izgradnje groblja - 52.995,00 eura ) i Zagrebačka županija ( za prijave na natječaje u 2023. godini za izgradnju I održavanje komunalne infrastructure – 250.480,00 eura ).

*Pomoći iz državnog proračuna temeljem prijenosa EU sredstava*planirane su u iznosu od 1.665.350,00 eura ili 21,90% od ukupnih prihoda. Planirane su za sljedeće projekte: *“Obnova zgrade stare škole i kulturno–turistička revitalizacija kroz ITU mehanizam - Ekomuzej Bistra”* - planirano je 901.100,00 eura, *“Sanacija prometnica oštećenih u potresu”*- 413.930,00 eura, *“Zaželi u Općini Bistra II”* - 41.680,00 eura, *“Želim posao”* - 2.000,00 eura, *“Izgradnja Područnog vrtića Kapljica”* – 300.000,00 eura i za *Izvlaštenja za izgradnju kanalizacije u sklopu aglomeracije Zaprešić* - 6.640,00 eura.

**Prihodi od imovine** planirani su su u 2023. godini iznosu od 125.280,00 eura što je 1,64% u odnosu na sveukupno planirane prihode, a sastoje se od prihoda od financijske imovine i prihoda od nefinancijske imovine.

*Prihodi od financijske imovine* planirani su u iznosu od 5.970,00 eura. Tu su uključene bankovne kamate na depozite po viđenju - 660,00 eura i zakonske zatezne kamate na zakašnjela plaćanja - 5.310,00 eura.

*Prihodi od nefinancijske imovine* planirani su u iznosu od 119.310,00 eura. Tu su uključene naknade za koncesije ( dimljačar ) -1.330,00 eura, prihodi od zakupa i iznajmljivanja imovine - 32.000,00 eura, naknade za zakup plinske i telekomunikacijske mreže - 82.000,00 eura i ostali prihodi od nefinancijske imovine ( legalizacija ) - 3.980,00 eura.

**Prihodi od upravnih i administrativnih pristojbi, pristojbi po posebnim propisima i naknade** planirani su u iznosu od 1.063.930,00 eura što je 13,99% u odnosu na sveukupno planirane prihode u 2023. godini. Raspoređeni su kako slijedi:

*Upravne i administrativne pristojbe* planirane su u iznosu od 660,00 eura i sastoje se od prihoda od prodaje državnih biljega

*Prihodi po posebnim propisim***a** planirani su u ukupnom iznosu od 26.930,00 eura. Strukturu ovih prihoda čine vodni doprinos – 4.000,00 eura, doprinos za šume – 14.000,00 eura, ostali nespomenuti prihodi – 8.000,00 eura i ostali nespomenuti prihodi po posebnim propisima - 930,00 eura.

*Komunalni doprinosi i naknade* planirani su u iznosu od 1.036.340,00 eura. Ovi prihodi sastoje se od *komunalnog doprinosa* - 796.340,00 eura, čija je naplata određena Odlukom o komunalnom doprinosu i čiji prihodi su namjenjeni financiranju gradnje i održavanja objekata i uređaja komunalne infrastrukture i *komunalne naknade* u iznosu od 240.000,00 eura koja se raspoređuje na održavanje komunalne infrastrukture.

**Prihodi od prodaje proizvoda i robe, te pruženih usluga i prihodi od donacija** planirani su u ukupnom iznosu od 88.640,00 eura, odnosno 1,16% ukupnih prihoda.

*Prihodi od prodaje proizvoda i robe te pruženih usluga* odnose na prihode od Grada Zagreba, Zagrebačke županije i Hrvatskih šuma koji temeljem potpisanog Sporazuma sufinanciraju održavanje Sljemenske ceste Gornja Bistra-Crveni spust i prihode od Hrvatskih voda za obračun, fakturiranje i naplatu naknade za uređenje voda i planirani su za 2023. godinu u ukupnom iznosu od 88.640,00 eura.

**Kazne, upravne mjere i ostali prihodi** planirani su su u iznosu od 1.990,00 eura i čine 0,02% ukupnih prihoda.

*Ostali prihodi* planirani su u iznosu od 1.990,00 eura i odnose se na troškove ovrha za naplatu dospjelih neplaćenih potraživanja Općine Bistra.

**PRIHODI OD PRODAJE NEFINANCIJSKE IMOVINE**

**Prihodi od prodaje neproizvedene dugotrajne imovine** planirani su u iznosu od 468.200,00 eura i čine 6,15 % sveukupnih prihoda u 2023. godini. Čine ih **prihodi od prodaje materijalne imovine-prirodnih bogatstava** i odnose se na prodaju zemljišta u Gospodarskoj zoni Bistra i prodaju zemljišta koje je Općina Bistra naslijedila kao ošasnu imovinu.

**PRIMICI OD FINANCIJSKE IMOVINE I ZADUŽIVANJA**

**Primici od financijske imovine i zaduživanja** su planiraniu 2023. godini u iznosu od 635.045,00 eura. Općina Bistra dugoročno se zadužila u 2022. godini kod Hrvatske banke za obnovu i razvitak radi financiranja “Rekonstrukcije dijela Podgorske ulice” i za pokriće dijela vlastitog udjela u troškovima provedbe projekta “Obnova zgrade stare škole i kulturno-turistička revitalizacija kroz ITU mehanizam-Ekomuzej Bistra”, za iznos kredita od 5.241.123,76 kuna / 695.616,66 eura na rok otplate kredita od 10 godina s počekom od 2 godine. Prema navedenom kreditu planirana su sredstva za 2023. godinu u iznosu od 585.045,00 eura.

Općina Bistra planira se u 2023. godini zadužiti za projekt “Izgradnja Područnog vrtića Kapljica” i to za pokriće vlastitog udjela u troškovima provedbe projekta financiranim iz EU fondova. Planirana sredstva zaduživanja u 2023. godini iznose 50.000,00 eura, a u 2024. godini 602.000,00 eura.

**REZULTAT POSLOVANJA- Višak / manjak prihoda**

Općina Bistra planira u 2023. godinu ukupno utvrđeni višak prihoda iz prethodne godine u iznosu od 270.000,00 eura, manjim dijelom iz izvora općih prihoda i primitaka, a većim dijelom iz izvora prodaje zemljišta u Gospodarskoj zoni Bistra.

**PRIHODI PRORAČUNSKOG KORISNIKA : “DJEČJI VRTIĆ KAPLJICA” – 311.250,00 eura**

**Pomoći proračunskim korisnicima iz proračuna koji im nije nadležan** planirane su u iznosu od 2.520,00 eura i odnose se na prihode od Ministarstva znanosti i obrazovanja za programe predškole i djecu s teškoćama u razvoju i na prihode grada Zaprešića za financiranje programa predškole za djecu koja imaju prebivalište na području grada Zaprešića.

**Prihodi od financijske imovine** planirani su u iznosu od 410,00 eura i odnose na prihode od kamata.

**Prihodi po posebnim propisima** planirani su u iznosu od 262.860,00 eura i odnose se na prihode od sufinanciranja cijene usluga od roditelja čija djeca borave u vrtiću.

**Prihodi od prodaje proizvoda i usluga te pruženih usluga** planirani su u iznosu od 3.990,00 eura i odnose se na prihode od prodanih proizvoda (ostaci hrane, obroci) i pruženih usluga (najam prostora za održavanje kraćih programa).

**Donacije od pravnih i fizičkih osoba izvan općeg proračuna** planirane su u iznosu od 1.320,00 eura.

**Ostali prihodi** planirani su u iznosu od 330,00 eura i odnose se na refundaciju troškova javnog bilježnika.

**Višak Prihoda** - u 2023. godinu planiran je višak prihoda iz izvora pomoći Ministarstva regionalnog razvoja i fondova Europske unije u iznosu od 39.820,00 eura.

**PRIHODI PRORAČUNSKOG KORISNIKA : “OPĆINSKA KNJIŽNICA BISTRA” – 19.580,00 eura**

**Pomoći proračunskim korisnicima iz proračuna koji im nije nadležan** planirane su u iznosu od 7.300,00 eura, a odnose se na prihode od Ministarstva kulture u iznosu od 5.310,00 eura i prihode od Zagrebačke županije u iznosu od 1.990,00 eura, za nabavu knjižne građe.

**Prihodi po posebnim propisima** planirani su u iznosu od 3.900,00 eura i odnose se na upisnine, zakasnine, obnove članstva i tisak.

**Donacije od pravnih i fizičkih osoba izvan općeg proračuna** planirane su u iznosu od 8.230,00 eura I odnose se na donacije knjiga i DVD-a.

**Višak Prihoda** - u 2023. godinu planiran je višak prihoda iz vlastitih izvora u iznosu od 150,00 eura.

**RASHODI I IZDACI**

Rashodi i izdaci, sukladno Zakonu, uravnoteženi su s prihodima i iznose 7.601.570,00 eura.

Rashodi Općine Bistra iznose 6.595.480,00 eura, rashodi Dječjeg vrtića Kapljica 923.030,00 eura, a Općinske knjižnice Bistra 83.060,00 eura.

Planirani su na analizi stanja rashoda i izdataka u tekućoj godini potrebnih za redovito izvršenje osnovnih zakonskih funkcija, planu rada za sljedeću godinu te planiranim izvorima financiranja za njihovo provođenje.

Rashodi i izdaci Proračuna prema ekonomskoj klasifikaciji obuhvaćaju rashode poslovanja, rashode za nabavu nefinancijske imovine te izdatke za financijsku imovinu i otplate zajmova.

U nastavku se daje pojašnjenje predloženog plana rashoda za 2023. godinu.

**RASHODI POSLOVANJA**

Planirani rashodi poslovanja Općine Bistra za 2023. godinu iznose 3.864.265,00 eura, dok rashodi poslovanja Dječjeg vrtića Kapljica iznose 851.080,00 eura, a Općinske knjižnice Bistra iznose 59.500,00 eura.

Ukupni rashodi poslovanja općine i proračunskih korisnika iznose 4.774.845,00 eura.

Sastoje se od Rashoda za zaposlene, Materijalnih rashoda, Financijskih rashoda, Subvencija, Pomoći unutar općeg proračuna, Naknada građanima i kućanstvima i Ostalih rashoda.

**Rashodi za zaposlene** planiraju se su u ukupnom iznosu od 1.027.195,00 eura, a planirani su prema broju popunjenih radnih mjesta u 2022. godini. Obuhvaćaju rashode za zaposlene u Općini Bistra u iznosu od 363.300,00 eura ( za 13 djelatnika Općine i 9 djelatnica na EU projektu “Zaželi u općini Bistra”-II faza koje su zaposlene na određeno vrijeme u period od 01.11.2022. do 30.04.2023. godine ), rashode za za zaposlene u Dječjem vrtiću Kapljica u iznosu od 621.545,00 eura ( za 34 djelatnika ) i rashode za zaposlene u Općinskoj knjižnici Bistra u iznosu od 42.350,00 eura ( za 2 djelatnice ).

Struktutu rashoda za zaposlene čine bruto plaće, doprinosi na plaće te ostali rashodi za zaposlene ( jubilarne nagrade, prigodne nagrade, dar djetetu, topli obrok, otpremnine ).

**Materijalni rashodi** planiraju su u iznosu od 2.842.826,00 eura i odnose se na rashode Jedinstvenog upravnog odjela i proračunskih korisnika ( Općina Bistra – 2.605.876,00 eura, Dječji vrtić Kapljica – 220.260,00 eura i Općinska knjižnica Bistra – 16.690,00 eura).

U strukturi materijalnih rashoda najveći je udio *rashoda za usluge* koji se planiraju u iznosu od 2.405.950,00 eura ( Općina Bistra – 2.349.510,00 eura, Dječji vrtić Kapljica – 48.930,00 eura, Općinska knjižnica Bistra – 7.510,00 eura) i odnose se na komunalne usluge, usluge promidžbe i informiranja, telefona i poštarine, računalne usluge, usluge tekućeg i investicijskog održavanja, kao i drugi rashodi vezani za potrebe Jedinstvenog upravnog odjela i proračunskih korisnika.

*Rashodi za materijal i energiju* planirani su u isnosu od 290.320,00 eura ( Općina Bistra – 152.050,00 eura, Dječji vrtić Kapljica – 132.740,00 eura, Općinska knjižnica Bistra – 5.530,00 eura), a obuhvaćaju troškove uredskog materijala, literature, sredstva za čišćenje, radnu odjeću, troškove električne energije, plina, goriva, sitnog inventara, namirnica, didaktičke opreme, troškove materijala i djelova za održavanje imovine te troškove materijala pri organizaciji manifestacija.

*Ostali nespomenuti rashodi poslovanja* planirani su u iznosu od 99.196,00 eura ( Općina Bistra – 88.336,00 eura, Dječji vrtić Kapljica – 9.760,00 eura, Općinska knjižnica Bistra – 1.100,00 eura ), a sastoje se od naknada za rad predstavničkih i izvršnih tijela, povjerenstava i radnih tijela, rashoda za reprezentaciju, premija osiguranja, članarina, rashoda protokola te ostalih nespomenutih rashoda poslovanja.

*Naknade troškova zaposlenima* planirane su u iznosu od 47.090,00 eura ( Općina Bistra – 15.710,00 eura, Dječji vrtić Kapljica – 28.830,00 eura, Općinska knjižnica Bistra – 2.550,00 eura ), a odnose se na naknade troškova prijevoza na posao i s posla, za troškove službenih putovanja i stručno usavršavanje zaposlenika.

*Naknade troškova osobama izvan radnog odnosa* planirane su u iznosu od 270,00 eura i odnose se na podmirenje rashoda za troškove prijevoza djelatnika LAG-a Zeleni bregi.

**Financijski rashodi** planiraju se u iznosu od 60.045,00 eura. Odnose se na *rashode za kamate na primljene kredite* Općine Bistra – 24.000,00 eura i Dječjeg vrtića Kapljica – 6.640,00 eura, na temelju sklopljenih ugovora o kreditima te *ostale financijske rashode* 29.405,00 eura ( Općina Bistra – 26.950,00 eura, Dječji vrtić Kapljica – 1.995,00 eura, Općinska knjižnica Bistra – 460,00 eura ), koje čine rashodi za usluge banaka i platnog prometa i rashodi Državnog proračuna za naplatu prihoda.

**Subvencije** su planirane u iznosu 37.000,00 eura. Odnose se na rashode Općine Bistra za subvencije poljoprivrednicima u iznosu od 20.000,00 eura i subvencioniranje privatnih dječjih vrtića u iznosu od 17.000,00 eura.

**Pomoći dane u inozemstvo i unutar općeg proračuna** planiraju se u iznosuod 95.110,00 eura i odnose se na pomoći Osnovnoj školi Bistra za sufinanciranje nabave obrazovnih materijala ( radnih bilježnica, atlasa, likovnih mapa, kutija za tehničku kulturu ), sufinanciranje škole u prirodi, sufinanciranje boravka u školi i natjecanja učenika ( 88.360,00 eura), kapitalne pomoći Osnovnoj školi za projektnu dokumentaciju za izgradnju sportske dvorane i kapitalne pomoći za opremanje škole ( 4.100,00 eura ) i sufinanciranje troškova ostalih dječjih vrtića kojima je osnivač druga jedinica lokalne samouprave ( 2.650,00 eura ).

**Naknade građanima i kućanstvima** obuhvaćaju rashode na ime pomoći u sklopu programa socijalne skrbi, novčane potpore umirovljenicima, radionicu za djecu s posebnim potrebama, financiranje školske prehrane, novčane pomoći za opremu novorođenog djeteta, financiranje troškova poštarine za plaćene račune komunalne naknade i ostale naknade iz proračuna u naravi. Planirana sredstva za navedene namjene u 2023. godini iznose 78.230,00 eura i u cijelosti se odnose na rashode Općine Bistra.

**Ostali rashodi** planiraju se u iznosu od 634.439,00 eura ( Općina Bistra – 633.799,00 eura, Dječji vrtić Kapljica – 640,00 eura ), a obuhvaćaju *tekuće donacije* udrugama, ustanovama, političkim strankama i vjerskim zajednicama ( 249.500,00 eura ), *kapitalne donacije* ( vjerskim zajednicama – Župi sv. Nikole biskupa Bistra - 6.700,00 eura ), *kazne, penali i naknade štete* ( Dječji vrtić Kapljica - 640,00 eura ) te *kapitalne pomoći* Vodoopskrbi i odvodnji Zaprešić za izgradnju vodoopskrbnog sustava i sustava otpadnih voda ( 377.599,00 eura ).

**RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine planiraju se u ukupnom iznosu od 2.701.715,00 eura i čine udio u ukupnim rashodima od 35,54% - Općina Bistra 2.669.515,00 eura, Dječji vrtić Kapljica 8.640,00 eura, Općinska knjižnica Bistra 23.560,00 eura.

Rashodi za nabavu dugotrajne imovine sastoje se od rashoda za nabavu neproizvedene dugotrajne imovine, rashoda za nabavu proizvedene dugotrajne imovine i rashoda za dodatna ulaganja na nefinancijskoj imovini.

***Rashodi za nabavu neproizvedene dugotrajne imovine*** planiraju se u iznosu od 22.640,00 eura, a obuhvaćaju rashode Općine Bistra i odnose se na kupnju zemljišta za izgradnju rotora ( 16.000,00 eura ) i kupnju zemljišta za izgradnju komunalne infrastrukture u Gospodarskoj zoni Bistra ( 6.640,00 eura ).

***Rashodi za nabavu proizvedene dugotrajne imovine*** čine najveći udio u ovim rashodima, a obuhvaćaju izgradnju i ulaganje u komunalnu infrastrukturu, izgradnju komunalnih vodnih građevina, izgradnju, investicijsko ulaganja i opremanja građevinskih objekata, izgradnju građevinskih objekata sufinanciranih sredstvima EU fondova, postrojenja i opremu, kapitalna ulaganja u opremu vrtića, nabavu knjiga u knjižnici, te ulaganja u projektnu i prostorno-plansku dokumentaciju.

U 2023. godini za ovu skupinu rashoda planirano je 2.510.175,00 eura ( Općina Bistra – 2.477.975,00 eura, Dječji vrtić Kapljica – 8.640,00 eura, Općinska knjižnica Bistra – 23.560,00 eura ).

Navedeni rashodi odnose se na *građevinske objekte* – 2.297.830,00 eura, *postrojenja i opremu* – 49.875,00 eura, *knjige, umjetnička djela i ostale izložbene vrijednosti* – 22.560,00 eura i *nematerijalnu proizvedenu imovinu* – 139.910,00 eura.

***Rashodi za dodatna ulaganja na nefinancijskoj imovini*** odnose se na troškove kapitalnih ulaganja na postojećim objektima i prostorima u vlasništvu Općine Bistra. U okviru ovih rashoda planirano je 168.900,00 eura za poboljšanje prometne sigurnosti i oborinske odvodnje u Brezinskoj ulici, izgradnju pješačkog pločnika u Stubičkoj ulici u Bukovju Bistranskom, proširenje javne rasvjete, rekonstrukciju krovišta i uređenje potkrovlja na Društvenom domu Bukovje, te dogradnju sanitarnih čvorova na Društvenom domu u kamenolomu.

**IZDACI ZA FINANCIJSKU IMOVINU I OTPLATE ZAJMOVA**

**Izdaci za otplatu glavnica primljenih kredita i zajmova** obuhvaćaju sredstva za otplate glavnica po dugoročnim kreditima kod Hrvatske banke za obnovu i razvitak ( za Općinu Bistra i Dječji vrtić Kapljica ) te otplate glavnica primljenih kratkoročnih zajmova iz državnog proračuna za Općinu Bistra.

U 2023. godini za ovu skupinu rashoda planirano je 125.010,00 eura. Za *otplate glavnica primljenih kredita i zajmova od kreditnih i ostalih financijskih institucija izvan javnog sektora* planirano je 97.810,00 eura ( Općina Bistra – 34.500,00 eura, Dječji vrtić Kapljica – 63.310,00 eura ).

Za *otplatu glavnice primljenih zajmova od drugih razina vlasti* planirano je 27.200,00 eura za povrat beskamatnog zajma Ministarstva financija.

1. **POSEBNI DIO PRORAČUNA**

Rashodi su planirani u ukupnom iznosu od 7.601.570,00 eura, a raspoređeni su u Posebnom dijelu proračuna po razdjelima – 3 razdjela ( Općinsko vijeće, Općinski načelnik i Jedinstveni upravni odjel), po glavama unutar razdjela te po programima, aktivnostima i projektima, po ekonomskoj i funkcijskoj klasifikaciji, a prema Pravilniku o proračunskim klasifikacijama (“Narodne novine” br. 26/10, 120/13, 1/20) i Zakonu o proračunu (“Narodne novine” br. 144/21 ).

Rashodi i izdaci Proračuna i proračunskih korisnika iskazani su po vrstama, te raspoređeni u programe koji se sastoje od aktivnosti i projekata, uvažavajući prioritete u financiranju osnovnih obveznih zakonskih funkcija, kao i obveza što proizlaze iz važećih zakona i na zakonu zasnovanih odluka predstavničkog tijela.

Svi rashodi raspoređeni su po programima te proračun Općine Bistra za 2023. godinu sadrži 22 programa koji se sastoje od aktivnosti i projekata vezanih na provođenje tih programa.

U nastavku se daje pregled programa po razdjelima sa procjenom potrebnih sredstava za njihovo provođenje i obrazloženje programa Proračuna Općine Bistra za 2023. godinu.

***RAZDJEL 001 – OPĆINSKO VIJEĆE – 24.840,00 eura***

***Glava 00101 – Općinsko vijeće***

**Program 1001: Program rada predstavničkog tijela - 24.840,00 eura**

Cilj Programa - Osnovni cilj ovog programa je osiguranje organizacijskih, materijalnih, tehničkih i drugih uvjeta za redovan rad predstavničkog tijela i radnih tjela Općinskog vijeća te obilježavanje dana Općine Bistra. Poseban cilj je osigurati participaciju građana u odlučivanju kroz predstavnike koje su na izborima izabrali u predstavničko tijelo - Općinsko vijeće Općine Bistra.

Zakonska osnova - Zakon o lokalnoj i područnoj (regionalnoj) samoupravi („Narodne novine“, br.  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o financiranju političkih aktivnosti, izborne promidžbe i referenduma (“Narodne novine br. 29/19, 98/19), Statut Općine Bistra ("Službeni glasnik Općine Bistra", broj 2/21), Odluka o utvrđivanju naknade troškova za rad vijećnika i članova radnih tijela Općinskog vijeća ("Službeni glasnik Općine Bistra", br. 7/21 ,) Odluka o javnim priznanjima Općine Bistra (“Službeni glasnik” Općine Bistra br. 17/02).

Obrazloženje - U okviru ovog Programa planiraju se sredstva za naknade Općinskim vijećnicima, reprezentaciju, Savjet mladih, tekuće donacije političkim strankama, javna priznanja i nagrade te obilježavanje Dana općine. Sredstvima u okviru ovog programa planira se ispunjenje tehničkih, organizacijskih i drugih uvjeta za održavanje sjednica Općinskog vijeća kao i isplata naknada za rad vijećnicima te isplata sredstava za redovito godišnje financiranje političkih stranaka. Osiguravaju se i ostali potrebni uvjeti za transparentan rad i dostupnost svih informacija sa održanih sjednica, izvještavanjem kroz natpise u tisku i u drugim oblicima javnog priopćavanja, te objavu svih akata u Službenom glasniku Općine Bistra. Za ostvarenje ciljeva unutar ovog programa u Proračunu za 2023. godinu planirano je 24.840,00 eura. Sredstva su planirana uzimajući u obzir plan i ostvarenje u 2022. godini.

Pokazatelj uspješnosti: broj održanih sjednica Općinskog vijeća te broj donesenih akata tijekom 2023. godine, broj objavljenih vijesti na općinskoj web stranici te broj gostovanja u elektronskim medijima, broj uručenih javnih priznanja i nagrada te brojnost sadržaja organizacije proslave Dana općine.

Sredstva za realizaciju Programa u 2023. godini planiraju se za sljedeće aktivnosti:

* Aktivnost: Redovni rad Općinskog vijeća – 16.210,00 eura,
* Aktivnost: Obilježavanje Dana Općine Bistra – 8.630,00 eura.

***RAZDJEL 002 – OPĆINSKI NAČELNIK- 124.980,00 eura***

***Glava 00201 – Općinski načelnik***

**Program 1002: Program rada Općinskog načelnika – 54.010,00 eura**

Cilj Programa – Osnovni cilj programa je osigurati sredstva za nesmetano obavljanje poslova iz djelokruga ureda Općinskog načelnika, kao preduvjet pripreme za donošenje akata iz njegove nadležnosti.

Zakonska osnova - Zakon o plaćama u lokalnoj i područnoj (regionalnoj) samoupravi (“Narodne novine br. 28/10), Zakon o obvezama i pravima državnih dužnosnika (Urednički pročišćeni tekst, „Narodne novine“ broj 101/98, 135/98, 105/99, 25/00, 73/00, 30/01, 59/01, 114/01, 153/02, 163/03, 16/04, 30/04, 187/04, 121/05, 151/05, 141/06, 17/07, 107/07, 60/08, 38/09, 150/11,  22/13, 103/14,  03/15, 93/16, 44/17 i 66/19), Zakon o sprječavanju sukoba interesa („Narodne novine“ broj 143/21 ), Statut Općine Bistra ("Službeni glasnik Općine Bistra" broj 2/21).

Obrazloženje - Sredstva osigurana u okviru ovog programa odnose se na provedbu mjera i aktivnosti za osiguravanje rada iz djelokruga izvršne vlasti. Za ostvarenje ciljeva unutar ovog programa u Proračunu je planirano 54.010,00 eura.

Pokazatelj uspješnosti: broj donesenih akata u 2023. godini, broj objavljenih vijesti na na općinskoj web stranici te broj gostovanja u elektronskim medijima, broj održanih sastanaka sa strankama, djelatnicima, voditeljima odsjeka, pročelnikom, poslovnim partnerima, broj prisustvovanja raznim događanjima i manifestacijama na području Općine Bistra, susjednih općina i šire.

Sredstva za realizaciju programa u 2023. godini planiraju se za sljedeće aktivnosti:

* Aktivnost: Redovni rad Općinskog načelnika – 47.410,00 eura.
* Aktivnost: Proračunska pričuva – 6.600,00 eura

**Program 1003: Pokroviteljstva i obljetnice - 66.990,00 eura**

Cilj Programa – Osnovni cilj ovog programa je poticanje kulturnog, sportskog i zabavnog stvaralaštva i amaterizma te ulaganje u očuvanje identiteta i prepoznatljivost Općine, a posebni ciljevi su stvaranje preduvjeta sa svrhom iskorištavanja osnovnih resursa prirodne i kulturne baštine kako bi općina postala prepoznatljiva i atraktivna destinacija.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13, 137/15, 123/17, 98/19, 144/20 ), Zakon o proračunu („Narodne novine“, broj  144/21), Zakon o udrugama (“Narodne novine” broj 74/14, 70/17, 98/19 ).

Obrazloženje - Programom pokroviteljstva i obljetnice planiraju se sredstva za obilježavanje Dana Bistre, provedbu drugih manifestacija u toku godine, izdavanje knjige povodom 25. obljetnice Općine Bistra, sponzorstva iz područja sporta i kulture, obrazovanja, socijalne zaštite, zaštite okoliša te poljoprivrede i gospodarstva, sredstva za natječaj za slike Bistre, te izradu suvenira Bistra. Cilj ovog programa je osiguranje materijalnih, tehničkih i organizacijskih uvjeta za provedbu aktivnosti vezanih za obilježavanje Dana Bistre kao i drugih manifestacije te ulaganje u izradu knjige Općine Bistra i izradu suvenira Bistre. Za ostvarenje ciljeva unutar ovog programa u 2023. godini u Proračunu je planirano 66.990,00 eura.

Pokazatelj uspješnosti: broj održanih manifestacija, posjećenost manifestacijama, broj natječaja i idejnih rješenja za suvenir Bistre.

Sredstva za realizaciju programa u 2023. godini planiraju se za sljede aktivnosti:

* Aktivnost: Obilježavanje Dana Bistre – 35.000,00 eura,
* Aktivnost: Monografija Općine Bistra – 9.290,00 eura,
* Aktivnost: Manifestacije – 12.000,00 eura,
* Aktivnost: Sponzorstva – 5.000,00 eura,
* Aktivnost: Suveniri – 5.700,00 eura.

**Program 1005: Svjetski skijaški kup “Snježna kraljica”- 3.980,00 eura**

Cilj Programa - Osnovni cilj ovog programa je promocija Općine Bistra na svjetskoj razini kroz pružanje pomoći u organizaciji utrke Svjetskog skijaškog kupa koji se održava na teritoriju Općine Bistra. Posebni cilj programa je osigurati tehničke, organizacijske i druge uvjete za održavanje utrke Svjetskog skijaškog kupa na Sljemenu.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o proračunu („Narodne novine“, broj 144/21), Zakon o porezu na dohodak („Narodne novine“, broj  115/16,  106/18, 121/19, 32/20, 138/20 ).

Obrazloženje - Snježna kraljica je slalomska utrka Svijetskog skijaškog kupa koja se održava na Sljemenu od 2005. godine i u čijoj organizaciji sudjeluje Općina Bistra. Za ostvarenje ciljeva unutar ovog programa u Proračunu je planirano 3.980,00 eura.

Pokazatelj uspješnosti: broj gledatelja, vremensko trajanje promocije Općine Bistra putem svih vrsta medija.

Sredstva za realizaciju programa u 2023. godini planiraju se za sljedeću aktivnost:

* Aktivnost: Svjetski skijaški kup “Snježna kraljica” – 3.980,00 eura.

***RAZDJEL 003 – JEDINSTVENI UPRAVNI ODJEL – 6.079.060,00 eura***

***Glava 00301 – Jedinstveni upravni odjel***

**Program 1006: Program rada Jedinstvenog upravnog odjela – 466.956,00 eura**

Cilj Programa - Osnovni cilj programa je priprema svih akata, provođenje donesenih odluka, zaključaka i slično, objava akata, praćenje njihova izvršenja, poslovi javne nabave, poslovi pripreme i izrade akata načelnika, poslovi pripreme dokumentacije za prijave na natječaje, financijsko izvještavanje i provođenje svih poslova u okviru zakonom utvrđenih zadaća. Posebni cilj programa je osiguravanje nesmetanog obavljanja poslova Jedinstvenog upravnog odjela kroz optimalan broj službenika i namještenika, adekvatnu i ispravnu opremu i druge radne uvjete, transparentan rad kroz dostupnost građanima radi zadovoljavanja njihovih potreba u okviru djelokruga jedinice lokalne samouprave.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o službenicima i namještenicima u lokalnoj i područnoj (regionalnoj) samoupravi (”Narodne novine” br. 86/18, 61/11, 4/18, 112/19 ), Odluka o koeficijentima za obračun plaća službenika i namještenika (“Službeni glasnik Općine Bistra” broj 6/19 ), Odluka o visini osnovice za obračun plaće službenika i namještenika u Jedinstvenom upravnom odjelu Općine Bistra (“Službeni glasnik Općina Bistra” broj 4/22 ), Pravilnik o radu za službenike i namještenike Jedinstvenog upravnog odjela Općine Bistra kojeg je donio Općinski načelnik 27.05.2010., - Izmjena - 03.02.2020. godine, Pravilnik o unutarnjem redu Jedinstvenog upravnog odjela Općine Bistra (“Službeni glasnik Općina Bistra” broj 12/18, 4/19, 5/19, 7/19 ).

Obrazloženje - Program obuhvaća aktivnosti kojima se izvršavanju rashodi za plaće i ostala materijalna prava službenika i namještenika, tekući rashodi upravnih tjela, rashodi promidžbe i informiranja, rashodi stručnog usavršavanja i osposobljavanja djelatnika kao i rashodi za materijal, usluge i energiju neophodnu za obavljanje poslovanja. Cilj programa je osigurati financijska sredstva za financiranje tekućih rashoda vezanih za službenike i namještenike upravnih tjela te poboljšati uvjete rada Jedinstvenog upravnog odjela Općine Bistra. Za ostvarenje ciljeva unutar ovog programa u Proračunu je planirano 466.956,00 eura.

Pokazatelj uspješnosti: broj izdanih rješenja, broj rješenih upravnih i neupravnih predmeta, broj predanih izvještaja, broj pismenih i usmenih odgovora strankama, broj prijavljenih projekata za financiranje od strane europskih i nacionalnih fondova, broj pripremljenih akata, odluka, zaključaka i sl.

Sredstvima u okviru ovog programa realizirati će se planirani ciljevi kroz izvršenje sljedećih aktivnosti:

* Aktivnost: Promidžba i informiranje – 31.350,00 eura,
* Aktivnost: Rashodi za zaposlene, materijalni i financijski rashodi – 435.606,00 eura.

**Program 1007: Krediti i zajmovi - 85.700,00 eura**

Cilj Programa - Cilj ovog programa je osiguranje likvidnosti za pravovremeno podmirivanje svih preuzetih obveza Općine Bistra po primljenim kreditima i zajmovima.

Zakonska osnova - Zakon o proračunu („Narodne novine“, br.  144/21), Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08,  6/09,  36/09, 150/11, 144/12, 19/13,  137/15, 123/17, 98/19, 144/20 ), Statut Općine Bistra ("Službeni glasnik Općine Bistra", broj 2/21 ).

Obrazloženje - Općina Bistra dugoročno se zadužila 2007 i 2008. godine kod Hrvatske banke za obnovu i razvitak radi financiranja izgradnje pješačkog pločnika i zgrade Općine. Općina Bistra je 26.11.2018.g. potpisala Ugovor o kreditu sa Hrvatskom bankom za obnovu i razvitak na iznos 10.100.000,00 kn za financiranje infrastrukturnih projekata: Izgradnja pješačkog pločnika i oborinske odvodnje u Potočnoj ulici, Izgradnja pješačkog pločnika i oborinske odvodnje u Bolničkoj ulici, Rekonstrukcija ulice Franje Gulića, Izgradnja oborinske odvodnje u ulici Franje Gulića i Rekonstrukcija javne rasvjete. U 2020. godini Općini Bistra odobren je beskamatni zajam Ministarstva financija za premošćivanje nepovoljne gospodarske i financijske situacije uzrokovane pandemijom korona virusa. Općina Bistra dugoročno se zadužila u 2022. godini kod Hrvatske banke za obnovu i razvitak radi financiranja “Rekonstrukcije dijela Podgorske ulice” i za pokriće dijela vlastitog udjela u troškovima provedbe projekta “Obnova zgrade stare škole i kulturno-turistička revitalizacija kroz ITU mehanizam-Ekomuzej Bistra”, za iznos kredita od 5.241.123,76 kuna na rok otplate kredita od 10 godina s počekom od 2 godine.

Cilj ovog programa je osigurati financijska sredstva za otplatu neotplaćenog djela glavnice zajedno s pripadajućim kamatama sukladno rokovima i iznosima definiranim u otplatnom planu. Za ostvarenje ciljeva ovog programa u Proračunu je planirano 85.700,00 eura.

Pokazatelj uspješnosti: broj projekata čije je financiranje osigurano kreditnim zaduženjem.

Sredstvima u okviru ovog programa realiziralti će se planirani ciljevi kroz izvršenje sljedeće aktivnosti:

* Aktivnost: Otplate kredita –85.700,00 eura.

**Program 1010: Predškolski odgoj - 26.850,00 eura**

Cilj Programa - Osnovni cilj programa je unapređenje uvjeta za predškolski odgoj i obrazovanje kroz uključivanje što većeg broja djece u organizirane primarne i dodatne programe dječjih vrtića čime se iskazuje društvena briga o djeci predškolskog uzrasta. Posebni cilj programa predškolskog odgoja je sufinanciranje smještaja djece od strane Općine Bistra u ostalim dječjim vrtićima kojima Općina Bistra nije osnivač.

Zakonska osnova - Zakon o lokalnoj i područnoj (regionalnoj) samoupravi   („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o predškolskom odgoju i obrazovanju (“Narodne novine” broj 10/97, 107/07, 94/13, 98/19, 57/22 ), Zakon o ustanovama (“Narodne novine” broj 76/93, 29/97, 47/99, 35/08, 127/19), Statut Općine Bistra ( “Službeni glasnik Općine Bistra” broj 2/21 ).

Obrazloženje - Cilj ovog programa je sufinanciranje smještaja djece u ostalim dječjim vrtićima koja iz objektivnih razloga nisu u mogućnosti polaziti vrtić kojemu je Općina Bistra osnivač. Kako bi se i toj djeci omogućio kvalitetan predškolski odgoj Općina Bistra planirala je u Proračunu za 2023. godinu 26.850,00 eura za ostvarenje cilja ovog programa. Sredstva su planirana u nešto višem iznosu u odnosu na Plana za 2022. godinu, ali i u odnosu na Projekcije, iz razloga sve većeg interesa roditelja za upisom djece u dječji vrtić i nemogućnosti Dječjeg vrtića Kapljica da zadovolji potrebu za traženim kapacitetima.

Pokazatelj uspješnosti : broj djece korisnika programa

Sredstva za realizaciju programa u 2023. godini planiraju se za sljedeću aktivnost:

* Aktivnost: Sufinanciranje troškova ostalih dječjih vrtića –26.850,00 eura.

**Program 1011: Osnovno, srednje i visokoškolsko obrazovanje - 102.790,00 eura**

Cilj Programa **–** Osnovni cilj ovog programa je doprinos što kvalitetnijem osnovnoškolskom, srednjoškolskom i visokoškolskom obrazovanju, te omogućavanje programa iznad pedagoškog standarda. Posebni ciljevi koji se žele realizirati su pružanje podrške školi u provođenju projekata, te podrške djeci i mladima u pohađanju obrazovnih programa.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 ), Odluka o uvjetima, kriterijima i postupku dodjele stipendija redovitim učenicima srednjih škola i studentima s područja Općine Bistra (”Službeni glasnik Općine Bistra” broj 4/17 ), Statut Općine Bistra (“Službeni glasnik Općine Bistra” broj 2/21 ).

Obrazloženje – Program obuhvaća sufinanciranje osnovnog programa Osnovne škole Bistra kroz nabavu drugih obrazovnih materijala ( radne bilježnice, atlasi, likovne mape i kutije za tehničku kulturu), sufinanciranje dodatnog programa Osnovne škole Bistra kroz sufinanciranje škole u prirodi, boravka u školi, natjecanja učenika i ostale nespomenute rashode, stipendije učenicima srednjih škola i stipendije studentima, te kapitalna ulaganja u Osnovnu školu Bistra.

Kao i do sada programom se nastoje osigurati razne aktivnosti usmjerene prema razvoju i unapređenju obrazovanja te poticati aktivnosti obrazovanja na svim njegovim razinama. Za potrebe izvršenja ciljeva sadržanih u ovom programu u 2023. godini planirano je ukupno 102.790,00 eura.

Pokazatelj uspješnosti : broj korisnika programa

Sredstva za realizaciju programa u 2023. godini planiraju se za sljedeće aktivnosti i kapitalni projekt:

* Aktivnost: Osnovni program osnovnoškolskog obrazovanja – 39.330,00 eura,
* Aktivnost: Dodatni program osnovnoškolskog obrazovanja – 50.360,00 eura,
* Aktivnost: Srednjoškolsko obrazovanje – 4.000,00 eura,
* Aktivnost: Visokoškolsko obrazovanje – 5.000,00 eura,
* Kapitalni projekt: Kapitalna ulaganja u osnovnoškolsko obrazovanje – 4.100,00 eura.

**Program 1015: Kultura i sakralna baština- 1.115.650,00 eura**

Cilj programa - Osnovni cilj programa kulture i sakralne baštine je očuvani okoliš, prirodne i kulturne vrijednosti, te zadovoljavanje kulturnih potreba stanovnika Općine Bistra kroz poticanje kulturnog amaterizma i stvaralaštva, provođenje kulturnih projekata i programa, investicije u ustanove i kulturna dobra, zaštita kulturnih dobara te očuvanje kulturne baštine. Posebni ciljevi su osiguranje financijskih sredstava za provođenje navedenih aktivnosti.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o financiranju javnih potreba u kulturi („Narodne novine“ broj 47/90, 27/93, 38/09 ), Zakona o udrugama („Narodne novine“ broj 74/14, 70/17, 98/19 ), Uredba o kriterijima, mjerilima i postupcima financiranja i ugovaranja programa i projekta od interesa za opće dobro koje provode udruge („Narodne novine“ broj 26/15, 37/21 ), Zakon o ustanovama (“Narodne novine” broj 76/93, 29/97, 47/99, 35/08, 127/19 ), Statut Općine Bistra („Službeni glasnik Općine Bistra“ broj 2/21 ).

Obrazloženje - U Programu kultura i sakralna baština obuhvaćene su aktivnosti, poslovi i djelatnosti u kulturi u 2023. godini od značaja za Općinu Bistra. Cilj ovog programa je financijsko poticanje razvitka kulturnih aktivnosti odnosno provedba raznih aktivnosti udruga, ustanova i ostalih korisnika s područja kulture. Najznačajnija stavka programa je kapitalni projekt: “Obnova zgrade stare škole i kulturno –turistička revitalizacija kroz ITU mehanizam- Ekomuzej Bistra” u Poljanici Bistranskoj. Ukupna vrijednost projekta je 11.979.148,74 kuna, a ukupno dodijeljena bespovratna sredstva iznose 10.110.430,40 kuna. Razdoblje provedbe projekta je od 1. rujna 2020. do 1. rujna 2023. godine. Projekt je sufinancirala Europska unija iz europskih strukturnih i investicijskih fondova kroz mehanizam Integriranih teritorijalnih ulaganja na području Urbane aglomeracije Zagreb. Planiraju se i sredstva za izradu projektne dokumentacije za “Ljetnu pozornicu”, koja se planira izgraditi na prostoru bivšeg kamenoloma. U Proračunu Općine Bistra za 2023. godinu planirano je 1.115.650,00 eura za ostvarenje ciljeva ovog Programa.

Pokazatelj uspješnosti : broj organiziranih kulturnih manifestacija, broj udruga u kulturi, broj investicija u kulturne objekte.

Sredstva za realizaciju programa u 2023. godini planiraju se za sljedeće aktivnosti i kapitalne projektate:

* Aktivnost: Njegovanje sakralne baštine – 13.400,00 eura,
* Aktivnost: Donacije udrugama za njegovanje kulturne baštine –28.500,00 eura,
* Aktivnost: Naknade članovima povjerenstva – 2.920,00 eura,
* Kapitalni projekt: Obnova zgrade stare škole i kulturno-

turistička revitalizacija kroz ITU mehanizam-Ekomuzej Bistra – 1.065.830,00 eura,

* + Kapitalni projekt: Ljetna pozornica – 5.000,00 eura.

**Program 1017: Razvoj sporta i rekreacije- 299.500,00 eura**

Cilj programa **–** Osnovni cilj programa je razvoj ljudskih potencijala i unapređenje kvalitete života kroz osiguranje preduvjeta djeci i mladima za bavljenje tjelesnim aktivnostima, postizanje sportskih rezultata te poticanje i promoviranje sporta kao zdravog načina života. Poseban cilj programa je stvaranje poticajnog okruženja za razvoj sporta na području općine.

Zakonska osnova - Zakon o lokalnoj i područnoj (regionalnoj) samoupravi („Narodne novine“ broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o sportu ( “Narodne novine” broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20 ), Zakon o udrugama ( “Narodne novine” broj 74/14, 70/17, 98/19 ), Statut Općine Bistra ( “Službeni glasnik Općine Bistra” broj 2/21).

Obrazloženje - Programom sporta planirano je sufinanciranje programskih aktivnosti sportskih udruga s ciljem uključivanja što većeg broja građana u aktivnosti sportskih udruga, organizaciju slobodnog vremena građana s posebnim akcentom na djecu i mlade te sufinanciranje Zajednice sportskih udruga Općine Bistra za provođenje djelatnosti, provođenje natječaja, pripremu izvješća, financijske transfere, te ostale aktivnosti Zajednice. Program obuhvaća i kapitalna ulaganja u Sportski centar Bistra za projektnu dokumentaciju i izgradnju pomoćnog igrališta. Za realizaciju programa u 2023. godini planirano je 299.500,00 eura.

Pokazatelj uspješnosti: broj sportskih udruga, broj članova u udrugama, broj održanih natjecanja, broj izgrađenih i obnovljenih sportskih objekata.

Sredstva za realizaciju programa u 2023. godini planiraju se za sljedeću aktivnost i kapitalni projekt:

* Aktivnost: Donacije sportskim društvima –96.500,00 eura,
* Kapitalni projekt: Kapitalna ulaganja u Sportski centar Bistra – 203.000,00 eura.

**Program 1018: Socijalna skrb i zdravstvena zaštita- 139.110,00 eura**

Cilj Programa - Opći cilj programa je poboljšanje kvalitete života i podizanje životnog standarda stanovnika, dok se posebnim ciljevima nastoji osigurati zaštita i pomaganje osoba koje same ili uz pomoć članova obitelji ne mogu zadovoljiti svoje potrebe zbog nepovoljnih osobnih, gospodarskih, socijalnih ili drugih okolnosti.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o socijalnoj skrbi (“Narodne novine” broj 18/22, 46/22, 119/22 ), Zakon o zdravstvenoj zaštiti (“Narodne novine” broj 100/18, 125/19, 147/20, 119/22 ), Zakon o zaštiti životinja (“Narodne novine” broj 102/17, 32/19 ), Zakon o udrugama (“Narodne novine” broj 74/14, 70/17, 98/19 ), Statut Općine Bistra (“Službeni glasnik Općine Bistra” broj 2/21).

Obrazloženje - Sredstva u okviru ovog programa namijenjena su za pomoć obiteljima, kućanstvima i humanitarnim organizacijama, donacije udrugama u socijalnoj skrbi i zdravstvenoj zaštiti, radu Vijeća za prevenciju, veterinarskim uslugama te za provedbu projekta: “Zaželi u Općini Bistra II” - projekt potiče zapošljavanje, socijalno uključivanje, obrazovanje i dobro upravljanje, a sufinanciran je sredstvima Europske unija iz Europskog socijalnog fonda. Razdoblje provedbe projekta je od 01. studenog 2022. do 30. travnja 2023. godine. Planirani su rashodi za plaće i ostala materijalna prava za devet djelatnica zaposlenih na projektu, troškovi upravljanje projektom i troškovi promidžbe i informiranja.

Planirani su i rashodi za promidžbu i vidljivost na EU projektu “Želim posao” koji potiče aktivno uključivanje i poboljšanje zapošljivosti ranjivih skupina stanovništva. Razdoblje provedbe projekta je od veljače 2021. do veljače 2023. godine.

Općina Bistra dužna je sukladno Zakonu o socijalnoj skrbi osigurati određena prava građanima korisnicima socijalnih naknada. Općina također nastoji osigurati i druga prava i oblike pomoći na koje zakonom nije obvezana a sve s ciljem kako bi svojim građanima omogućila dostupnost pojedinih usluga te osigurala minimum standarda u zadovoljenju osnovnih životnih potreba. Za tu je svrhu u Proračunu za 2023. godinu planirano je 139.110,00 eura.

Pokazatelj uspješnosti: broj korisnika pomoći

Sredstva za realizaciju programa u 2023. godini planiraju se za sljedeće aktivnosti i tekuće projekte:

* Aktivnost: Pomoć obiteljima, kućanstvima i humanitarnim

organizacijama- 78.860,00 eura,

* Aktivnost: Donacije udrugama u socijalnoj skrbi i zdravstvenoj

zaštiti – 11.500,00 eura,

* Aktivnost: Naknade članovima povjerenstva – 270,00 eura,
* Aktivnost: Veterinarske usluge – 2.800,00 eura,
* Aktivnost: Program rada Vijeća za prevenciju – 1.330,00 eura,
* Tekući projekt-Projekt “Zaželi u Općini Bistra II” – 42.350,00 eura,
* Tekući projekt- Projekt “Želim posao” – 2.000,00 eura.

**Program 1021: Izgradnja komunalne infrastrukture – 1.135.529,00 eura**

Cilj Programa - Osnovni cilj programa je stvaranje temelja za konkurentan i održiv razvoj općine. Poseban cilj je osigurati ravnomjerna i kontinuirana ulaganja u komunalnu infrastrukturu i osigurati preduvjete za razvoj i izgradnju nove komunalne infrastrukture te na taj način poboljšati kvalitetu života kroz pruženi viši komunalni standard.

Zakonska osnova - Zakon o lokalnoj i područnoj (regionalnoj) samoupravi („Narodne novine“ broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o komunalnom gospodarstvu (“Narodne novine” broj 68/18, 110/18, 32/20 ), Zakon o cestama (“Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 114/22), Zakon o vodama (“Narodne novine” broj 66/19, 84/21), Zakon o financiranju vodnog gospodarstva (“Narodne novine” broj 153/09, 90/11, 56/13, 154/14, 119/15, 120/16, 127/17, 66/19 ).

Obrazloženje - Program izgradnje komunalne infrastrukture za 2023. godinu predviđa nastavak ulaganja u komunalnu infrastrukturu sukladno planiranim izvorima financiranja, i to u izgradnju groblja u Poljanici Bistranskoj, nerazvrstanih cesta i pješačkih staza ( izgradnja pješačkog pločnika u Stubičkoj ulici u Bukovju Bistranskom, izgradnja semafora u Bistranskoj ulici, izgradnja rotora u Bistranskoj ulici, poboljšanje prometne sigurnosti i oborinske odvodnje u Brezinskoj ulici ), izgradnju Gospodarske zone Bistra, rekonstrukciju javne rasvjete, izgradnju i opremanje dječjih igrališta i rekonstrukciju dijela Podgorske ulice. Program je usmjeren na investicijske zahvate na komunalnoj infrastrukturi Općine Bistra. Za ostvarenje navedenih ciljeva u Proračunu za 2023. godinu planirano je 1.135.529,00 eura.

Općinsko vijeće sukladno Zakonu o komunalnom gospodarstvu za svaku proračunsku godinu donosi Program izgradnje komunalne infrastrukture uz donošenje Proračuna.

Pokazatelj uspješnosti: broj metara asfaltiranih dionica, broj uređenih šahtova i slivnika, broj rekonstruiranih diječjih igrališta, broj novih rasvjetnih tijela, broj metara izgrađenog nogostupa, broj novo izgrađenih objekata komunalne infrastrukture.

Sredstva za realizaciju programa u 2023. godini planiraju se za sljedeće kapitalne projekte:

* Kapitalni projekt: Izgradnja groblja – 160.589,00 eura,
* Kapitalni projekt: Izgradnja cesta i pješačkih staza – 212.750,00 eura,
* Kapitalni projekt: Izgradnja Gospodarske zone Bistra – 292.490,00 eura,
* Kapitalni projekt: Rekonstrukcija javne rasvjete – 6.700,00 eura,
* Kapitalni projekt: Dječja igrališta – 22.000,00 eura,
* Kapitalni projekt: Rekonstrukcija dijela Podgorske ulice – 441.000,00 eura.

**Program 1022: Održavanje komunalne infrastrukture – 2.135.395,00 eura**

Cilj Programa - Osnovni cilj programa je stvaranje preduvjeta za razvoj konkurentnog i održivog gospodarstva. Posebni ciljevi programa su usmjereni na održavanje postojeće komunalne infrastrukture s ciljem funkcionalnosti i maksimalne iskorištenosti uz kontinuirano povećanje standarda kroz uređenje novih površina te unapređenje postojećih.

Zakonska osnova - Zakon o lokalnoj i područnoj (regionalnoj) samoupravi („Narodne novine“ broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o komunalnom gospodarstvu (“Narodne novine” broj 68/18, 110/18, 32/20 ), Zakon o cestama (“Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 114/22 ).

Obrazloženje - Programom održavanja komunalne infrastrukture za 2023. godinu osiguravaju su sredstva za obavljanje poslova održavanja nerazvrstanih cesta, javnih i zelenih površina, održavanje javne rasvjete, asfaltiranje općinskih cesta i javnih površina, sanaciju prometnica oštećenih u potresu, subvencije prijevoza, održavanje reciklažnog dvorišta, zbrinjavanje životinja, deratizaciju i dezinsekciju, stručni nadzor i projektiranje te opremu za javne površine. Cilj ovog programa je poboljšanje uvjeta i dostupnosti komunalnih usluga stanovništvu općine kao i zadržavanje postojećeg standarda u pružanju komunalnih usluga. Radovima na održavanju komunalne infrastrukture osigurava se uredniji, za boravak ugodniji i ljepši izgled svih naselja i ulica. Za provođenje ovog programa u Proračunu za 2023. godinu planirano je 2.135.395,00 eura.

Općinsko vijeće sukladno Zakonu o komunalnom gospodarstvu za svaku proračunsku godinu donosi Program održavanja komunalne infrastrukture uz donošenje Proračuna.

Pokazatelj uspješnosti: broj kvadratnih metara održavanih cesta, javnih i zelenih površina, diječjih igrališta, broj zbrinutih životinja, broj kućanstava obuhvaćenim deratizacijom i dezinsekcijom, broj metara asfaltiranih dionica, broj zamjenjenih rasvjetnih tijela.

Sredstva za realizaciju programa u 2023. godini planiraju se za sljedeće aktivnosti i kapitalne projekte:

* Aktivnost: Deratizacija i dezinsekcija – 25.000,00 eura,
* Aktivnost: Zbrinjavanje životinja – 9.950,00 eura,
* Aktivnost: Stručni nadzor – 12.400,00 eura,
* Aktivnost: Održavanje nerazvrstanih cesta, javnih i

zelenih površina – 583.850,00 eura,

* Aktivnost: Javna rasvjeta – 82.660,00 eura,
	+ Aktivnost: Asfaltiranje cesta i javnih površina – 306.185,00 eura,
	+ Aktivnost: Sanacija prometnica oštećenih u potresu – 429.690,00 eura,
	+ Aktivnost: Reciklažno dvorište – 13.000,00 eura,
	+ Aktivnost: Subvencija prijevoza – 670.000,00 eura,
	+ Kapitalni projekt: Projektiranje – 1.330,00 eura,
	+ Kapitalni projekt: Oprema za javne površine – 1.330,00 eura.

**Program 1023: Zaštita okoliša – 1.350,00 eura**

Cilj Programa - Osnovni cilj programa zaštite okoliša je provedba mjera i aktivnosti zaštite okoliša radi očuvanja prirodnih i ekoloških polazišta održivog razvitka čitavog područja Općine Bistra. Posebni ciljevi programa su usmjereni na provedbu projekata i mjera koji će doprinjeti održivom gospodarenju otpadom te podizanju svjesti građana o potrebi očuvanja zdravog okoliša kao osnovnog resursa za razvoj svih gospodarskih djelatnosti.

Zakonska osnova - Zakon o zaštiti okoliša (“Narodne novine” broj 80/13, 153/13, 78/15, 12/18, 118/18 ), Zakon o održivom gospodarenju otpadom (“Narodne novine” broj 94/13, 73/17, 14/19, 98/19 ), Pravilnik o gospodarenju otpadom (“Narodne novine” broj 106/22 ), Pravilnik o načinima i uvjetima odlaganja otpada, kategorijama i uvjetima rada za odlagališta otpada (“Narodne novine” broj 114/15, 103/18, 56/19 ), Uredba o gospodarenju komunalnim otpadom (“Narodne novine” broj 50/17, 84/19, 14/20, 31/21, 84/20, 106/22 ).

Obrazloženje - Cilj programa je planirano gospodarenje otpadom kroz omogućavanje odvojenog prikupljanja otpada kao i smanjenje količine otpada koji se odlaže na odlagališta te informiranje građana o važnosti i potrebi odvojenog sakupljanja otpada. Za provedbu ciljeva ovog programa u Proračunu za 2023. godinu planirano je 1.350,00 eura.

Pokazatelj uspješnosti: broj izrađenih planova za gospodarenje otpadom, postotak smanjenja količine miješanog komunalnog otpada.

Sredstva za realizaciju programa u 2023. godini planiraju se za sljedeći kapitalni projekt:

* Kapitalni projekt: Gospodarenje otpadom – 1.350,00 eura.

**Program 1031: Program gradnje i održavanja komunalnih vodnih građevina- 223.650,00 eura**

Cilj Programa - Osnovni cilj programa je nastavak radova na izgradnji cjelovitog sustava kanalizacije u cilju osiguravanja što većeg broja priključaka na javnu kanalizacijsku mrežu, te kvalitetnim pročišćavanjem otpadnih voda spiječiti zagađivanje okoliša. U dijelu vodoopskrbe cilj je osigurati 100 %-tnu pokrivenost područja Općine vodovodnom mrežom. Posebni ciljevi su osigurati kvalitetu i stabilnost vodoopskrbnog sustava i sustava otpadnih voda.

Zakonska osnova - Zakon o vodama (“Narodne novine” broj 66/19, 84/21 ), Zakon o financiranju vodnog gospodarstva (“Narodne novine” broj 153/09, 90/11, 56/13, 154/14, 119/15, 120/16, 127/17, 66/19 ), Zakon o komunalnom gospodarstvu (“Narodne novine” broj 68/18, 110/18, 32/20 ), Odluka o priključenju na komunalne građevine Općine Bistra (“Službeni glasnik Općine Bistra” broj 7/11 ), Zakon o cestama (“Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 114/22 ).

Obrazloženje - Sredstva u okviru ovog programa planirana su za izgradnju vodoopskrbnog sustava i izgradnju sustava otpadnih voda. Cilj ovog Programa je provedba aktivnosti vezanih za izgradnju građevina u funkciji vodoopskrbe i odvodnje s ciljem poboljšanja standarda vodno komunalnih usluga. Sredstva u okviru ovog programa planirana su u iznosu od 223.650,00 eura. Najveći dio planiranih sredstava odnosi se na kapitalne pomoći Vodoopskrbi i odvodnji Zaprešić d.o.o. po ranije preuzetim obavezama po projektu “Poboljšanje vodnokomunalne infrastrukture aglomeracije Zaprešić” i temeljem njihova prijedloga i troškovnika Programa građenja i održavanja komunalnih vodnih građevina za planirane radove u 2023. godini na području Općine Bistra.

Pokazatelj uspješnosti: duljina izgrađene mreže, broj priključaka.

Sredstva za realizaciju programa u 2023. godini planiraju se za sljedeće kapitalne projekte:

* Kapitalni projekt: Izgradnja vodoopskrbnog sustava – 120.260,00 eura,
* Kapitalni projekt: Izgradnja sustava otpadnih voda – 103.390,00 eura.

**Program 1027: Prostorno uređenje i izgradnja općine- 78.550,00 eura**

Cilj Programa - Osnovni cilj programa prostornog uređenja i izgradnje Općine je donošenje mjera i provođenje postupaka izrade prostorno – planske i projektne dokumentacije u svrhu učinkovitijeg gospodarenja prostorom, bolje iskoristivosti prirodnih izvora, bržeg i usklađenijeg razvoja naselja s ciljem ostvarenja održivog razvoja cijelog područja Općine Bistra. Poseban cilj je izrada geodetskih elaborata za evidentiranje nerazvrstanih cesta i rješavanje imovinsko pravnih odnosa za nekretnine.

Zakonska osnova – Zakon o gradnji (“Narodne novine” broj 153/13, 20/17, 39/19, 125/19 ), Zakon o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17 ), Zakon o zemljišnjim knjigama (“Narodne novine” broj 63/19, 128/22), Zakon o prostornom uređenju (“Narodne novine” broj 153/13, 65/17, 114/18, 39/19, 98/19 ), Prostorni plan Općine Bistra (“Službeni glasnik Općine Bistra” broj 8/20 ).

Obrazloženje – Sredstva u okviru ovog programa planirana su za geodetsko katastarske usluge, ulaganja u prostorno – plansku dokumentaciju kao i projektnu i ostalu dokumentaciju za izgradnju Općinskog centra, izgradnju Žičare Sljeme – Bistra i Urbanu komasaciju. Za 2023. godinu planirano je 78.550,00 eura.

Pokazatelj uspješnosti: broj sređenih imovinsko pravnih odnosa, broj izrađenih elaborate, broj izrađenih imovinsko pravnih dokumenata.

Sredstva za realizaciju programa u 2023. godini planiraju se za sljedeću aktivnost i kapitalne projekte:

* Aktivnost: Geodetsko katastarske usluge– 26.500,00 eura,
* Kapitalni projekt: Kapitalna ulaganja u prostorno-plansku

dokumentaciju – 42.000,00 eura,

* Kapitalni projekt: Izgradnja Općinskog centra – 7.350,00 eura,
* Kapitalni projekt: Žičara Sljeme – Bistra – 1.350,00 eura,
* Kapitalni projekt: Urbana komasacija – 1.350,00 eura.

**Program 1030: Upravljanje imovinom- 155.400,00 eura**

Cilj Programa - Osnovni cilj programa je investicijama u dugotrajnu imovinu izgraditi ili obnoviti prostore općine u cilju privođenja svrsi ili osiguravanja novih sadržaja za stanovnike općine, kao i ulaganje u nabavu nove opreme i održavanje postojeće. Posebnim ciljevima nastoji se dugoročno omogućiti kvalitetno i odgovorno upravljanje poslovnim prostorima u vlasništvu općine.

Zakonska osnova - Zakon o lokalnoj i područnoj (regionalnoj) samoupravi („Narodne novine“, br.  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o komunalnom gospodarstvu (“Narodne novine” broj 68/18, 110/18, 32/20 ), Zakon o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17 ).

Obrazloženje - U okviru programa planira se tekuće i investicijsko održavanje objekata i zgrada, postrojenja i opreme u vlasništvu Općine Bistra te ulaganje u nabavu nove opreme ( uredske opreme i namještaja, komunikacijske opreme, računalnih programa, strategija, planova, izvješća ). Planiraju se i sredstva za procjene vrijednosti nekretnina u vlasništvu Općine, rekonstrukciju krovišta i uređenje potkrovlja na Društvenom domu Bukovje, izgradnju nadstrešnice u sklopu zgrade Općine i dogradnju sanitarnih čvorova na Društvenom domu u kamenolomu. Cilj programa je osigurati financijska sredstva za uspješno održavanje postojeće opreme i objekata kako bi se osigurala njihova funkcionalnost i namjena te kontinuirano ulagati u nabavu nove opreme i na taj način osigurati efikasnost u radu svih odjela i stručnih službi. Za ostvarenje ciljeva programa u 2023. godini planira se utrošiti 155.400,00 eura.

Pokazatelj uspješnosti: broj održavanih poslovnih prostora, broj nabavljene opreme, broj rekonstruiranih objekata.

Sredstva za realizaciju programa u 2023. godini planiraju se za sljedeće aktivnosti i kapitalne projekte:

* Aktivnost: Održavanje objekata i zgrada – 35.950,00 eura,
* Aktivnost: Održavanje postrojenja i opreme – 11.400,00 eura,
* Aktivnost: Ulaganje u opremu općine – 23.200,00 eura,
* Aktivnost: Nekretnine u vlasništvu Općine – 6.650,00 eura,
* Kapitalni projekt: Rekonstrukcija krovišta i uređenje potkrovlja na

Društvenom domu Bukovje – 44.200,00 eura,

* Kapitalni projekt: Izgradnja nadstrešnice – 24.000,00 eura,
* Kapitalni projekt: Društveni dom na kamenolomu – 10.000,00 eura.

**Program 1024: Jačanje gospodarstva- 9.390,00 eura**

Cilj Programa - Osnovni cilj programa je poticanje obrtnika i malih poduzetnika na povećanje gospodarske aktivnosti ulaganjem u vlastiti posao. Poseban cilj je poticati sve oblike poduzetničkih djelatnosti na području Općine Bistra.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o udrugama ( „Narodne novine“ broj 74/14, 70/17, 98/19 ), Uredba o kriterijima, mjerilima i postupcima financiranja i ugovaranja programa i projekta od interesa za opće dobro koje provode udruge („Narodne novine“ broj 26/15, 37/21 ), Zakon o poticanju razvoja malog gospodarstva (“Narodne novine” broj 29/02, 63/07 , 53/12, 56/13, 121/16 ), Zakon o poljoprivredi (“Narodne novine” broj 118/18, 42/20, 127/20, 52/21 ), Zakon o obrtu (“Narodne novine” broj 143/13, 127/19, 41/20 ).

Obrazloženje - Ciljevi koji se planiraju realizirati ovim programom su stvaranje preduvjeta za razvoj djelatnosti obrta, malih i srednjih trgovačkih društava i obiteljskih poljoprivrednih gospodarstava, stvaranje povoljnog poduzetničkog okruženja te pružanje podrške realizaciji početničkih inicijativa i projekata usmjerenih na gospodarstvo. Ovim programom osigurana su i sredstva za donacije udrugama u gospodarstvu. Za 2023. godinu planirano je ukupno 9.390,00 eura.

Pokazatelj uspješnosti: broj odobrenih potpora, broj sufinanciranih udruga.

Sredstva za realizaciju programa u 2023. godini planiraju se za sljedeće aktivnosti:

* + Aktivnost: Razvoj gospodarstva – 3.620,00 eura,
	+ Aktivnost: Donacije udrugama u gospodarstvu – 5.500,00 eura,
	+ Aktivnost: Naknade članovima povjerenstva – 270,00 eura.

**Program 1032: Potpora poljoprivredi- 23.200,00 eura**

Cilj Programa - Osnovni cilj programa je poticanje razvoja poljoprivrede i razvoja malih obiteljskih poljoprivrednih gospodarstava na području Općine Bistra. Posebni ciljevi programa su opstanak seoskih gospodarstava i razvoj seoskih prostora te poticanje poljoprivredne proizvodnje.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o poticanju razvoja malog gospodarstva (“Narodne novine” broj 29/02, 67/03, 53/12, 56/13, 121/16 ), Zakon o poljoprivredi (“Narodne novine” broj 118/18, 42/20, 127/20, 52/21 ), Zakon o poljoprivrednom zemljištu (“Narodne novine” broj 20/18, 115/18, 98/19, 57/22 ).

Obrazloženje - Ciljevi koji se planiraju realizirati ovim programom su stvaranje preduvjeta za razvoj djelatnosti obiteljskih poljoprivrednih gospodarstava, stvaranje povoljnog poduzetničkog okruženja te pružanje podrške realizaciji početničkih inicijativa i projekata usmjerenih na razvoj poljoprivrede. U Proračunu za 2023. godinu ti se rashodi planiraju u iznosu od 23.200,00 eura.

Pokazatelj uspješnosti: broj odobrenih potpora, broj održavanih poljoprivrednih zemljišta, broj izrađenih planova raspolaganja poljoprivrednim zemljištem.

Sredstva za realizaciju programa u 2023. godini planiraju se za sljedeću aktivnost:

* + Aktivnost: Poticajne mjere u poljoprivredi – 23.200,00 eura.

**Program 1026: Organiziranje i provođenje zaštite i spašavanja- 80.040,00 eura**

Cilj Programa - Osnovni cilj programa zaštite i spašavanja je zadovoljavanje potreba stanovnika Općine Bistra za provedbom preventivnih mjera zaštite od požara i eksplozija, gašenje požara i spašavanje ljudi i imovine ugroženih određenim nezgodama i opasnim situacijama, te omogućavanje redovne djelatnosti vatrogasne službe i razvijanje dobrovoljstva i humanitarnog djelovanja. Posebni cilj programa je stvaranje uvjeta za kvalitetno i efikasno funkcioniranje protupožarne i civilne zaštite u svrhu postignuća sigurnosti građana Općine Bistra.

Zakonska osnova - Zakon o Hrvatskoj gorskoj službi spašavanja („Narodne novine“ broj 79/06, 110/15 ), Zakon o vatrogastvu (“Narodne novine” broj 125/19, 114/22 ), Zakon o zaštiti od požara (“Narodne novine” broj 92/10, 114/22 ), Zakon o sustavu civilne zaštite (“Narodne novine” broj 82/15, 118/18, 31/20, 20/21, 114/22 ).

Obrazloženje - Program obuhvaća aktivnosti provođenjem kojih se stvaraju preduvjeti za djelovanje i uspostavu sustava zaštite i spašavanja na području Općine Bistra, a s ciljem financijskog poticanja sustava civilne zaštite, zaštite i spašavanja kroz aktivnosti Gorske službe spašavanja te pružanja protupožarne zaštite financiranjem djelovanja DVD-a Bistra. Sredstva u okviru ovog programa planirana su u iznosu od 80.040,00 eura.

Pokazatelj uspješnosti: broj dobrovoljnih vatrogasaca uključenih u rad DVD-a, broj članova civilne zaštite, broj pruženih intervencija.

Sredstva za realizaciju programa u 2023. godini planiraju se za sljedeće aktivnosti:

* + Aktivnost: Civilna zaštita – 7.380,00 eura,
* Aktivnost: Protupožarna zaštita – 71.730,00 eura,
* Aktivnost: Zaštita I spašavanje – 930,00 eura.

***RAZDJEL 003 – JEDINSTVENI UPRAVNI ODJEL***

***Glava 00302 – Dječji vrtić Kapljica***

***Proračunski korisnik 42848 Dječji vrtić Kapljica***

Dječji vrtić Kapljica je javna ustanova koja u okviru djelatnosti ranog i predškolskog odgoja i obrazovanja ostvaruje programe njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi na području općine Bistra. Osnivač Vrtića je Općina Bistra. Djelatnost je organizirana u 10 odgojno – obrazovnih skupina u redovitom program i 1 skupina programa predškole. U vrtiću se provode i kraći programi različitog sadržaja ovisno o interesima i potrebama djece i roditelja ( jezični, sportski, glazbeni ).

Broj upisane djece u redovitom 10-satnom program različit je tijekom pedagoške, odnosno kalendarske godine i kreće se između 170 do 210 djece u dobi od navršene prve godine života do polaska u osnovnu školu.

U Vrtiću je zaposleno 34 djelatnika: ravnatelj, stručni suradnik edukacijski rehabilitator, stručni suradnik pedagog, zdravstveni voditelj, 21 odgojitelja, voditelj računovodstva-tajnik, administrativno–računovodstveni djelatnik, 2 kuharice, 1 pomoćna kuharica/ spremačica, 3 spremačice i 1 domar.

**Program 1009: Dječji vrtić Kapljica -1.289.630,00 eura**

Svrha Programa - Osnovni cilj programa je osigurati sufinanciranje i uvjete za smještaj djece od strane Općine Bistra u Dječjem vrtiću Kapljica u Poljanici Bistranskoj. Posebni ciljevi programa su uključivanje što većeg broja djece u organizirane primarne i dodatne programe dječjeg vrtića, čime se iskazuje briga o djeci te kvalitetno provođenje programa njege, odgoja i naobrazbe djece predškolskog uzrasta.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o proračunu (“Narodne novine” broj 144/21), Zakon o predškolskom odgoju i obrazovanju (“Narodne novine” broj 10/97, 107/07, 94/13, 98/19, 57/22 ), Zakon o ustanovama (“Narodne novine” broj 76/93, 29/97, 47/99, 35/08, 127/19 ), Statut Općine Bistra (“Službeni glasnik Općine Bistra” broj 2/21 ).

Obrazloženje - Programom se planira financiranje redovne djelatnosti Dječjeg vrtića Kapljica, ulaganje u uređenje okoliša vrtića, ulaganje u opremanje vrtića te ulaganje u projektnu dokumentaciju i izgradnju novog Područnog vrtića Kapljica zbog nedostatka smještajnih kapaciteta. Planirana je i otplata glavnice dugoročnog kredita Hrvatske banke za obnovu i razvitak za projekt Rekonstrukcije i dogradnje vrtića. U okviru ovog programa planirana su financijska sredstva u iznosu od 1.289.630,00 eura.

Cilj programa je osigurati uvjete pružanja predškolskog odgoja i poboljšati postojeće uvjete smještaja djece kroz ulaganja u kapitalne projekte. Unatoč dogradnji i proširenju vrtića te otvaranju novih grupa Dječji vrtić Kapljica nije u mogućnosti upisati svu djecu za koju postoji interes upisa te se iz tog razloga krenulo sa projektom “Izgradnje područnog vrtića Kapljica” u Poljanici Bistranskoj u Severskoj ulici. Temeljem Poziva na dodjelu bespovratnih sredstava “Izgradnja, dogradnja, rekonstrukcija i opremanje predškolskih ustanova” Ministarstva znanosti i obrazovanja, projektni prijedlog Općine Bistra uspješno je prošao fazu procjene kvalitete i udovoljava kriterijima za dodjelu bespovratnih sredstava u iznosu od 5.472.000,00 kuna, odnosno 726.259,21 eura. U tijeku je izrada troškovnika izgradnje Područnog vrtića Kapljica.

Pokazatelj uspješnosti: broj upisane djece u redovni program, broj dodatnih programa, broj upisane djece u dodatatne programe.

Sredstva za realizaciju programa u 2023. godini planiraju se za sljedeću aktivnost i kapitalne projekte:

* + Aktivnost: Financiranje redovne djelatnosti Dječjeg

vrtića Kapljica – 913.730,00 eura,,

* + Kapitalni projekt: Uređenje okoliša – 660,00 eura,
	+ Kapitalni projekt: Kapitalna ulaganja u opremu vrtića – 8.640,00 eura,
	+ Kapitalni projekt: Područni vrtić Kapljica– 366.600,00 eura.

***RAZDJEL 003 – JEDINSTVENI UPRAVNI ODJEL***

***Glava 00303 – Općinska Knjižnica Bistra***

***Proračunski korisnik 43302 Općinska knjižnica Bistra***

Općinska knjižnica Bistra je, prema usvojenim načinima podjela knjižnica, narodna knjižnica koja djeluje kao samostalna javna ustanova. Osnivač knjižnice je Općina Bistra. Općinsku knjižnicu Bistra čini: služba za nabavu i obradu knjižnične građe, posudbeni odjel s čitaonicom, dječji odjel s igraonicom, zaštićeni fond i AV zbirka. Knjižnica ima zaposlene dvije djelatnice, ravnateljicu i diplomiranu knjižničarku.

**Program 1016: Općinska Knjižnica Bistra- 83.060,00 eura**

Cilj Programa - Osnovni cilj programa je unapređenje kvalitete života stanovnika općine. Poseban cilj programa je zadovoljavanje kulturnih potreba stanovnika Općine Bistra kroz ostvarenje redovnog rada Općinske knjižnice Bistra te povećanje standarda pruženih usluga kroz kontinuirana kapitalna ulaganja u nabavu knjižne građe i ostale opreme.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o knjižnicama i knjižničnoj djelatnosti (“Narodne novine” broj 17/19, 98/19 ), Zakon o ustanovama (“Narodne novine” broj 76/93, 29/97, 47/99, 35/08, 127/19 ), Zakon o financiranju javnih potreba u kulturi („Narodne novine“ broj 47/90, 27/93, 38/09 ).

Obrazloženje - Sredstva u okviru ovog programa osigurana su s namjenom financiranja redovne djelatnosti Općinske knjižnice, te nabave, čuvanja i zaštite knjižnične građe. Cilj programa je zadovoljenje kulturnih potreba stanovnika Općine Bistra uz povećanje standarda usluga na području knjižnične djelatnosti, omogućavanje pristupačnosti knjižnične građe i informacija korisnicima prema njihovim zahtjevima i potrebama. Za realizaciju ciljeva iz ovog Programa u Proračunu za 2023. godinu planirano je 83.060,00 eura.

Pokazatelj uspješnosti: broj korisnika knjižnice, broj knjižne građe, broj održanih književnih susreta, broj održanih radionica.

Sredstva za realizaciju programa u 2023. godini planiraju se za sljedeću aktvnost i kapitalni projekt:

* Aktivnost: Financiranje redovne djelatnosti Općinske

knjižnice Bistra – 59.500,00 eura,

* + Kapitalni projekt: Kapitalna ulaganja u opremu i knjige – 23.560,00 eura.

**PREDSJEDNIK OPĆINSKOG VIJEĆA**

 **Krešimir Gulić**